**Melding om fisket uke 14/2025**

Rapporten skrevet mandag 07.04.2025 av Willy Godtliebsen, Ann-Rita Thoresen og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 14 i 2025, dvs. 31. mars - 06. april 2025.

Skiftende værforhold i løpet av uka førte til beskjedne landinger fra kystflåten onsdag-fredag. Likevel kom leveransene av fersk torsk opp i 9.160 tonn, til verdi 459 millioner kroner. Vest-Finnmark var nok en gang største leveringssone, med 3.150 tonn, og det har ført til leveringskø flere steder. Det er god aktivitet også utenom Vest-Finnmark, med gode torskefangster og mange båter i sving fra Varanger til Lofoten, men for sistnevnte er fisket avtakende. Spesielt er antallet juksabåter økende. Den havgående flåten har også hatt store leveranser sist uke, der hyse og torsk fra trålerne utgjør det meste.

Råfisklagets omsetning i uke 14 er på 691 millioner kroner (foreløpig tall), ned fra 1.062 millioner kroner uka før. I tallet for uke 14 i år inngår 56 millioner kroner etter utenlandske leveranser. Omsetningen for norske båter stod dermed for 635 millioner kroner, fordelt med 506 millioner kroner på fersk og 129 millioner kroner på fryst råstoff.

Omsetningen i uke 14 i fjor, utgjorde 473 millioner kroner, herav 111 millioner kroner etter landing fra utenlandske fartøy. For norske båter var omsetningen 362 millioner kroner, fordelt med 258 på fersk og 104 på fryst råstoff.

Råfisklagets omsetning hittil i år, per 6. april 2025, er 8.187 millioner kroner. Det er fordelt med 6.927 millioner kroner for norske båter, og 1.259 millioner kroner for utenlandske. Tilsvarende for fjoråret var 6.962 millioner kroner totalt, hvorav 6.170 var etter landinger fra norske båter og 792 for utenlandske båter.

## Omsetning uke 14, 2025

Råfisklagets omsetning for norske båter i uke 14 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 14/2025, fordelt pr fersk/fryst og pr fiskeslag  


### Frystomsetning

Foreløpige tall for omsetningen av fryst råstoff fra norske båter i uke 14 viser 129 millioner kroner, ned fra 239 millioner kroner uken før. Størst verdi kom fra torsk, hyse, sei og reke med henholdsvis 50, 30, 24 og 11 millioner kroner, mens snabeluer og blåkveite stod for henholdsvis 10 og 2 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 14, til nøytrale fryselager, har vi følgende hovedtall: Totalt 8.360 tonn, opp fra 4.620 tonn i uke 13. Dette er kvanta som så langt bare delvis er omsatt. Av de 8.360 tonnene var 3.100 tonn hyse, 2.430 tonn torsk, 1.180 tonn reke, 450 tonn snabeluer, 410 tonn sei og 390 tonn snøkrabbe. Kvanta fra 300 tonn og lavere for resterende arter. Det meste var levert av 11 trålere med 6.110 tonn fisk og 3 trålere leverte nevnte kvantum reke. Fiskekvantumet fra de 11 trålerne bestod i hovedsak av 3.040 tonn hyse, 2.040 tonn torsk, 450 tonn snabeluer og 250 tonn sei. 2 garnbåter leverte totalt 520 tonn, herav 350 tonn torsk og 160 tonn sei. En autolinebåt leverte 140 tonn, herav 60 tonn hyse og 50 tonn torsk. Snøkrabbekvantumet var levert av 3 båter.

### Ferskomsetning

Omsetningen av ferskt råstoff i uke 14 utgjorde 506 millioner kroner, ned fra 622 millioner kroner uka før. Torsken var størst i verdi, fulgt av snøkrabbe, hyse, og sei til verdi henholdsvis 459, 18, 8 og 6 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 14, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 14, 2025, eksklusiv restråstoff.



Omsetningen av fersk torsk utgjorde 9.160 tonn til verdi 459 millioner kroner. En reduksjon fra 10.930 tonn/549 millioner kroner uken før. Av totalkvantumet stod garn for 4.800 tonn etterfulgt av snurrevad med 3.440 tonn, juksa med 620 tonn og line/autoline med 300 tonn. For garn var 1.550 tonn omsatt til kjøpere i Troms, 1.500 tonn i Vest-Finnmark, 1.100 tonn i Lofoten/Salten, 450 tonn i Øst-Finnmark, 150 tonn i Vesterålen og 50 tonn i området Helgeland-Nordmøre. Av snurrevadkvantumet gikk 1.240 tonn til kjøpere i Vest-Finnmark, 930 tonn i Vesterålen, 760 tonn i Troms, 440 tonn i Lofoten og 70 tonn i Øst-Finnmark. Det meste av juksakvantumet var levert i Vest-Finnmark, mens linekvantumet var spredt med en topp i Lofoten med 140 tonn.

Kvanta fordelt per leveringssone fremgår av tabell 2. Sammenlignet med uke 13 var det reduksjon i landingene over hele linja. Størst reduksjon i Lofoten/Salten, der kvantumet gikk ned fra 2.490 tonn uka før, til 1.740 tonn i uke 14. Størst kvantum levert i Vest-Finnmark som hadde en reduksjon fra 3.700 til 3.100 tonn.

**Fersk sei**

Omsetningen av fersk sei i uke 14 utgjorde 400 tonn til verdi 6 millioner kroner, som var ned fra 660 tonn og 10 millioner kroner i uke 13. Kvanta fersk sei fordelt per leveringssone fremgår av tabell 4. Størst aktivitet i Lofoten med 160 tonn av totalen, ned fra 440 tonn uka før. Av de 160 tonnene var 80 tonn tatt på snurrevad og 60 tonn på garn. Av 90 tonn levert i Vesterålen var 60 tonn tatt på snurrevad, mens garn dominerte landingene på Helgeland. Av totalen var 200 tonn tatt på garn og 170 tonn på snurrevad.

Tabell 4: Omsetning av fersk sei, A og ekstra kvalitet fra norske båter i uke 14, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 14 var 527 tonn til verdi 8 millioner kroner. Det var ned fra 702 tonn/12 millioner kroner uken før. Tabell 5 viser sonevis fordeling av kvanta, størst aktivitet i Finnmark, Lofoten og Vesterålen. Sammenlignet med uke 13 ble det en økning i leveringer av fersk hyse i Vest- og Øst-Finnmark på henholdsvis 39 og 48 tonn, mens det i Lofoten og Vesterålen ble levert 124 og 99 tonn mindre denne uka. I Troms ble det også en nedgang på 30 tonn fra forrige uke.

Også i hysefisket er det snurrevad som står for størst kvantum, med 351 tonn av totalen i uke 14, ned fra 534 tonn uka før. 86 tonn var tatt på garn og 80 tonn på line/autoline. Av snurrevadkvantumet var det levert mest i Vest-Finnmark, med 104 tonn denne uka.

Tabell 5: Omsetning av fersk hyse, krokfanget, A og ekstra kvalitet fra norske båter i uke 14, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


**Fersk og fryst snøkrabbe**

I løpet av uke 14 ble det landet vel 600 tonn snøkrabbe (rundvekt), herav 390 tonn fryste klør og 217 tonn levende. Omsatt kvantum utgjorde 217 tonn levende til verdi 18 millioner kroner. Landingene var en reduksjon fra 910 tonn uken før, hvorav 790 tonn fryste klør og 120 tonn levende. Landingene i uke 14 kom fra totalt 10 fartøy, hvorav 3 leverte fryste klør og 8 leverte levende, av disse fartøyene var det et fartøy som leverte både fryste klør og levende. Så langt i år er det landet 8.660 tonn snøkrabbe, hvorav 3.980 tonn er omsatt til verdi 497 millioner kroner. Ifølge oversikt fra Fiskeridirektoratet er 9.467 tonn av totalkvoten på vel 12.000 tonn tatt pr kl 10:40 7. april.

**Øst-Finnmark**  
Fra omsetninga fraperioden i uke 14 i 2025 har vi følgende oversikt:  


**Vest-Finnmark**  
Fra omsetninga fra perioden i uke 14 i 2025 har vi følgende oversikt:  


**Troms**  
Fra omsetninga fraperioden i uke 14 i 2025 har vi følgende oversikt:  


**Vesterålen**  
Fra omsetninga fraperioden i uke 14 i 2025 har vi følgende oversikt:  


**Lofoten/Salten**  
Fra omsetninga fraperioden i uke 14 i 2025 har vi følgende oversikt:  


**Helgeland-Nordmøre**  
Fra omsetninga fraperioden i uke 14 i 2025 har vi følgende oversikt:  
